CELEX: C2006/060/85
Language: fi
Date: 2006-03-11 00:00:00
Title: Asia T-456/05: Kanne  30.12.2005  — Gütermann v. komissio

11.3.2006   
            
            
               FI
            
            
               Euroopan unionin virallinen lehti
            
            
               C 60/45
            
         Kanne 30.12.2005 — Gütermann v. komissio
   (Asia T-456/05)
   (2006/C 60/85)
   Oikeudenkäyntikieli: saksa
   Asianosaiset
   
      Kantaja: Gütermann Aktiengesellschaft (Gutach-Breisgau, Saksa) (edustajat: Rechtsanwalt J. Burrichter, Rechstanwalt B. Kasten ja Rechtsanwalt S. Orlikowski-Wolf)
   
      Vastaaja: Euroopan yhteisöjen komissio
   Vaatimukset
   
               —
            
            
               päätöksen 1 artiklan 1 kohta kumotaan, sikäli kuin siinä todetaan, että kantaja on rikkonut EY 81 artiklaa ja ETA-sopimuksen 53 artiklaa Ruotsin, Norjan ja Suomen osalta myös ajanjaksolla tammikuu 1990 — joulukuu 1993
            
         
               —
            
            
               päätöksen 2 artikla kumotaan sikäli kuin siinä määrätään kantajalle 4,021 miljoonan euron sakko
            
         
               —
            
            
               toissijaisesti päätöksen 2 artiklassa kantajalle määrättyä sakkoa kohtuullistetaan
            
         
               —
            
            
               vastaaja velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa asiassa 38.337 — PO/Lanka 14.9.2005 tehdyn komission päätöksen K(2005) 3452, lopullinen (jota on muutettu vastaajan 13.10.2005 tekemällä päätöksellä). Kantajalle määrättiin riitautetussa päätöksessä sakko EY 81 artiklan ja ETA-sopimuksen 53 artiklan rikkomisen takia.
   Kantaja esittää kanteensa perustelemiseksi neljä kanneperustetta
   Ensiksi se vetoaa asetuksen N:o 1/2003 (1) 7 artiklan rikkomiseen. Tässä yhteydessä se väittää, että rikkomisen kesto on määritelty virheellisesti riitautetun päätöksen 1 artiklan 1 kohdassa.
   Kantaja väittää toisessa kanneperusteessaan, että asetuksen N:o 17/1962 (2) 15 artiklan 2 kohtaa tai asetuksen N:o 1/2003 23 artiklan 2 kohtaa on rikottu. Sen mukaan riitautetun päätöksen 2 artiklassa loukataan sakon mittaamista koskevia olennaisia periaatteita. Näitä periaatteita on riitautetun päätöksen 2 artiklassa lisäksi rikottu siten, että sakkojen määräämättä jättämisestä tai lieventämisestä vuonna 1996 annettua tiedonantoa on sovellettu virheellisesti.
   Lopuksi kantaja esittää, että riitautetun päätöksen 2 artiklassa loukataan suhteellisuusperiaatetta, koska kantajan yksilöllistä tilannetta ei ole otettu riittävässä määrin huomioon sakkoa määrättäessä.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16 päivänä joulukuuta 2002 annettu neuvoston asetus (EY) N:o 1/2003 (EYVL L 1, s. 1).
   
      (2)  ETA:n neuvosto: Asetus N:o 17, Perustamissopimuksen 85 ja 86 artiklan ensimmäinen täytäntöönpanoasetus (EYVL 13, 21.2.1962, s. 204).